Biarritz Olympique

Biarritz Olympique Pays Basque (B.O.P.B.) Biarritzeko (Lapurdi) errugbi kluba da. Aguilera zelaian jokatzen du. Frantziako errugbi txapelketa bost aldiz irabazi eta Europako txapeldun orde birritan izan da. Europa mailako norgehiagokak azken urteotan Donostiako Anoeta estadioan jokatu ohi ditu.

Ipar Euskal Herriko errugbi derbian Aviron Bayonnais taldearekin lehiatu ohi da. Serge Blanco klubaren jokalari ezagunenetarikoa izan da, 93 aldiz Frantziako selekzioarekin jokatu zuena.

Kronologia

Hastapenak 
Errugbiaren hastapenak aspaldikoak dira Biarritzen izan ere lehenengo taldea 1898an sortu baitzen Amicale des anciens de Jules-Ferry izena zuena. 1913ko apirilaren 24an Biarritz Stade eta Biarritz Sporting Club elkartu eta Biarritz Olympique sortu zen. Hasierako urte horietan Aviron Bayonnais zen Euskal Herriko talde nagusia baina 1930 hamarkadan Biarritzek talde indartsua osatu zuen. 1934 urteko finala bi euskal taldeen artean jokatu zen eta baionarrak 13-8 nagusitu ziren. Hurrengo urtean ordea Biarritz izan zen txapelduna finalean Perpignan garaituz. 1939 artean beste bi final jokatu zituen Perpignanen aurka eta 1939koa irabazi zuen.

Urrezko aroa 
Hainbat hamarkada apal izan ondoren 1992an berriz jokatu zuen finala eta galdu egin bazuen ere 2000 hamarkadan etorriko zen bolada onaren aurrekari izan zen.

2002 eta 2006 artean Frantziako hiru txapelketa berri irabazi zituen eta 2006an gainera Heineken Kopako txapeldunordea izan zen. Irlandako Munster taldeak 23-19 irabazi zuen finalean. Aurrez 2004 eta 2005ean finalerdiak jokatu zituen Biarritzek. 2008ko urriaren 4an BOPB-TV telebista kate propioa aurkeztu zuen. Taldearen bolada bikainak 2010 arte iraun zuen, bigarren aldiz Europako Kopako finalera iritsi baitzen, oraingoan Tolosak garaitu zuen 21-19 emaitzarekin. Europako txapelketa hauetan Anoeta estadioan hainbat kanporaketa jokatu zituen arrakasta eta giro itzelarekin. 2012an European Challege Cup irabazi zuen Biarritzek.

Gainbehera 
Diru arazoek jokalarien maila bikaina ezin mantentzea ekarri zuen eta 2014an Top14 maila galdu eta Pro D2 mailara jaitsi zen. 2016an Fédérale 1 mailara administratiboki jeitsiaraztekotan izan zen diru arazoen erruz, baina bigarren mailan mantentzea lortu zuen. 2020-21 denboraldian Pro D2-ko finalista izan da. Perpignan taldeak finalean garaitu ondoren Top14 mailako azkenaurrekoaren aurka jokatuko du play-offa, Aviron Bayonnaiseren aurka hain zuzen ere.

Uniformea

Palmaresa 

 Europako Txapeldunen Kopa (Heineken Kopa)
 Txapelduna : ez
 Txapeldunordea : 2006, 2010
 Finalerdiak : 2004 eta 2005
 European Challenge Cup
 Txapelduna : 2012
 Top 14 Liga (Frantziako Liga)
 Txapelduna : 1935, 1939, 2002, 2005 eta 2006
 Txapeldunordea : 1934, 1938 eta 1992
 Finalerdiak : 2001, 2003 eta 2007
 Final laurdenak : 1930, 1977, 1985, 1986, 2000 eta 2004 (play-off)
 Yves du Manoir Kopa/Frantziako Errugbi Kopa
 Txapelduna : 1937 eta 2000
 Txapeldunordea : 1989 eta 2002

Azken denboraldiak 

 Oharrak:
 2019-20 denboraldian COVID-19 pandemiaren erruz txapelketa bertan behera gelditu zen.

Europako emaitzak
 2000-2001: Europako kopa: Final laurdena
 2001-2002: Europako kopa: Ligaxka fasea
 2002-2003: Europako kopa: Final laurdena
 2003-2004: Europako kopa: Finalerdia
 2004-2005: Europako kopa: Finalerdia
 2005-2006: Europako kopa: Txapeldunordea
 2006-2007: Europako kopa: Final laurdena
 2007-2008: Europako kopa: Ligaxka fasea
 2008-2009: Europako kopa: Ligaxka fasea
 2009-2010: Europako kopa: Txapeldunordea
 2010-2011: Europako kopa: Final laurdena
 2011-2012: Challenge Kopa: Txapelduna
 2012-2013: Europako kopa: Ligaxka fasea
 2013-2014: Challenge Kopa: Ligaxka fasea

Ikus, gainera 
 Biarritz Olympiqueren ibilbide historikoa
 Asier Usarraga

Kanpo estekak 
  Webgune ofiziala